Diari Oficial de la Generalitat Valenciana


Sumari del DOGV 9188, del 05-10-2021 (2021/9792)

RESOLUCIÓ de 24 de setembre de 2021, del director general d'Agricultura, Ramaderia i Pesca, per la qual es delega l'exercici de determinades competències en la persona titular de les direccions territorials.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9188

Data del DOGV
:   05-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9792


Data del document
:   24-09-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 24 de setembre de 2021, del director general d'Agricultura, Ramaderia i Pesca, per la qual es delega l'exercici de determinades competències en la persona titular de les direccions territorials. [2021/9792]  
El Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atorga al director general d'Agricultura, Ramaderia i Pesca, competències en matèria de ramaderia i sanitat animal.  
Raons d'eficàcia aconsellen delegar determinades competències d'aquest àmbit amb la finalitat d'aconseguir la màxima agilitat en la gestió del registre de centres de neteja i desinfecció de vehicles de transport, regulat per Reial decret 638/2019, de 8 de novembre, pel qual s'estableixen les condicions bàsiques que han de complir els centres de neteja i desinfecció de vehicles dedicats al transport de carretera d'animals vius, productes per a l'alimentació d'animals de producció i subproductes d'origen animal no destinats al consum humà, i es crea el Registre nacional de centres de neteja i desinfecció.   
  
Per tot això, i de conformitat amb el que es disposa en els articles 35 i 63 de la Llei 5/1983, de 30 de desembre, del Consell, i en l'article 9 de la Llei 40/2015, d'1 d'octubre, de règim jurídic del sector públic, resolc:  
  
  
Article únic  
Es delega en la persona titular de les direccions territorials de la conselleria d'Agricultura, Desenvolupament Rural, Emergència Climàtica i Transició Ecològica a València, Castelló i Alacant, en els seus respectius àmbits territorials, l'exercici de la competència per a la resolució del procediment d'inscripció, modificació i cancel·lació, en el registre de centres de neteja i desinfecció de vehicles de transport, regulat per Reial decret 638/2019, de 8 de novembre, pel qual s'estableixen les condicions bàsiques que han de complir els centres de neteja i desinfecció de vehicles dedicats al transport de carretera d'animals vius, productes per a l'alimentació d'animals de producció i subproductes d'origen animal no destinats al consum humà, i es crea el Registre nacional de centres de neteja i desinfecció.  
  
  
  
DISPOSICIÓ ADDICIONAL  
  
Les resolucions que es dicten fent ús de la present delegació indicaran expressament aquesta circumstància i es consideraran dictades per l'òrgan delegant, conforme al que s'estableix en l'article 63.6 de la Llei 5/1983, de 30 de desembre, de Govern valencià, i l'article 9 de la Llei 40/2015, d'1 d'octubre, de règim jurídic del sector públic.  
  
  
  
DISPOSICIÓ FINAL  
  
La present resolució entrarà en vigor l'endemà de la publicació en el Diari Oficial de la Generalitat Valenciana.  
  
València, 24 de setembre de 2021.- El director general d'Agricultura, Ramaderia i Pesca: Antonio Quintana Martínez.